भोपाल| ऑल इंडिया एंटी टेररिस्ट फ्रंट के चेयरमैन मनिंदर जीत सिंह बिट्टा ने आतंकवादियों को जल्दी सजा दिलाने के लिए केंद्र सरकार से ‘एंटी टेररिस्ट मिल्रिटी कोर्ट’ बनाने की मांग की है। मध्य प्रदेश की राजधानी भोपाल से फरार हुए प्रतिबंधित संगठन स्टूडेंट्स इस्लामिक मूवमेंट ऑफ इंडिया (सिमी) के आठ विचाराधीन कैदियों के पुलिस मुठभेड़ में मारे जाने की कार्रवाई को जायज ठहराते हुए बिट्टा ने कहा कि अगर ये आतंकवादी भाग जाते तो सरकार और पुलिस पर सवाल उठते और अब जब मारे गए हैं तो भी सवाल उठ रहे हैं। ये आतंकी कितनों का कल्तेआम कर सकते थे, इसका अंदाजा किसी को नहीं है।